**ΣΡΙΣΤΟΤΕΛΕΙΟ ΠΑΝΕΠΙΣΤΗΜΙΟ ΘΕΣΣΑΛΟΝΙΚΗΣ**

**ΣΧΟΛΗ ΕΠΙΣΤΗΜΩΝ ΥΓΕΙΑΣ**

**ΤΜΗΜΑ ΙΑΤΡΙΚΗΣ**

**ΕΣΩΤΕΡΙΚΟΣ ΚΑΝΟΝΙΣΜΟΣ ΛΕΙΤΟΥΡΓΙΑΣ**

**ΠΡΟΓΡΑΜΜΑΤΟΣ ΜΕΤΑΠΤΥΧΙΑΚΩΝ ΣΠΟΥΔΩΝ**

**«Εξειδίκευση στην νοσηλευτική των Μονάδων Εντατικής Θεραπείας»**

**ΠΕΡΙΕΧΟΜΕΝΑ**

|  |  |
| --- | --- |
|  | Σελ. |
| Γενικές διατάξεις | 3 |
| Άρθρο 1. Σκοπός του ΠΜΣ | 3-4 |
| Άρθρο 2. Όργανα διοίκησης του ΠΜΣ | 4 |
| Άρθρο 3. Κατηγορίες υποψηφίων για τη φοίτηση στο ΠΜΣ | 5 |
| Άρθρο 4. Αριθμός εισακτέων, κριτήρια και διαδικασία επιλογής εισακτέων | 5-7 |
| Άρθρο 5. Διάρκεια και όροι φοίτησης | 7-8 |
| Άρθρο 6. Πρόγραμμα Σπουδών-Έλεγχος γνώσεων | 8-15 |
| Άρθρο 7. Υποτροφίες | 15 |
| Άρθρο 8. Διδακτικό προσωπικό | 15-18 |
| Άρθρο 9. Έσοδα ΠΜΣ- Διαδικασία Οικονομικής διαχείρισης | 18-19 |
| Άρθρο 10. Διοικητική Υποστήριξη- Υλικοτεχνική υποδομή | 19 |
| Άρθρο 11. Τελετουργικό αποφοίτησης | 20 |
| Άρθρο 12. Τύπο; Απονεμόμενου Διπλώματος Μεταπτυχιακών Σπουδών (Δ.Μ.Σ.) | 20 |
| Άρθρο 13. Λογοκλοπή | 20 |
| Άρθρο 14. Μεταβατικές ρυθμίσεις | 20 |

**ΓΕΝΙΚΕΣ ΔΙΑΤΑΞΕΙΣ**

Το Τμήμα Ιατρικής της Σχολής Επιστημών Υγείας, του Αριστοτελείου Πανεπιστημίου Θεσσαλονίκης (ΑΠΘ) οργανώνει και λειτουργεί του ακαδημαϊκού έτους 2018-2019Πρόγραμμα Μεταπτυχιακών Σπουδών (ΠΜΣ) με τίτλο «**Εξειδίκευση στην νοσηλευτική των Μονάδων Εντατικής Θεραπείας**». Ο παρών ΚανονισμόςΛειτουργίας του ΠΜΣπροβλέπειτηδιάρθρωσήτουκαιρυθμίζειτους κανόνες της εύρυθμης λειτουργίας τουσύμφωνα μετον ν.4485/2017 και την εκάστοτε ισχύουσα νομοθεσία.Τη διοικητικήυποστήριξη του Προγράμματος αναλαμβάνει τοΤμήμα Ιατρικής της Σχολής Επιστημών Υγείας, του Αριστοτελείου Πανεπιστημίου Θεσσαλονίκης (ΑΠΘ) (επισπεύδον Τμήμα)

**Άρθρο 1**

**Σκοπός ΠΜΣ** «**Εξειδίκευση στην νοσηλευτική των Μονάδων Εντατικής Θεραπείας**»

Σκοπός του Προγράμματος είναι η καλλιέργεια και η προαγωγή της επιστημονικής γνώσης και των δεξιοτήτων στα παραπάνω πεδία και ο εφοδιασμός των μεταπτυχιακών φοιτητών με εξειδικευμένες γνώσεις σε αυτά, με στόχο την πληρέστερη προετοιμασία τους για μια επιτυχημένη και ποιοτική επαγγελματική σταδιοδρομία.

Αντικείμενο του ΠΜΣ, το οποίο λειτουργεί στις εγκαταστάσεις του Τμήματος Ιατρικής του ΑΠΘ, είναι η παροχή εξειδίκευσης στο αντικείμενο της Εντατικής Θεραπείας σε πτυχιούχους νοσηλευτικών τμημάτωνΑνωτάτης και Ανωτέρας Εκπαίδευσης (ΠΕ και ΤΕ). Επιπρόσθετα,θίγει θέματα ηγεσίας, επικοινωνίας και διαχείρισης μονάδων υγείας που συνδέονται άρρηκτα με την ποιότητα των προσφερομένων υπηρεσιών στο χώρο της υγείας. Το πρόγραμμα δίνει τη δυνατότητα εξειδίκευσης σε δύο (2) επιμέρους κατευθύνσεις, που καταγράφονται ακολούθως στο άρθρο 3 του παρόντος.

Ιδιαίτερο ενδιαφέρον παρουσιάζει η κατάρτιση των σπουδαστών σε εξειδικευμένα θέματα, όπως είναι ο μηχανικός αερισμός, η αιμοδυναμική υποστήριξη, οι λοιμώξεις -πρόληψη, αντιμετώπιση- η τεχνητή διατροφή, η έννοια του εγκεφαλικού θανάτου και η δωρεά οργάνων. Καλύπτονται όλα τα πεδία που αφορούν τους βαριά πάσχοντες ασθενείς, σύμφωνα με τις τελευταίες διεθνείς οδηγίες

1. Οι βασικοί στόχοι του ΠΜΣείναι οι εξής:
2. Η παροχή υψηλού επιπέδου μεταπτυχιακών σπουδών.
3. Η κατάρτιση εξειδικευμένων αποφοίτων με στέρεο θεωρητικό υπόβαθρο καθώς και η ικανότητα επιστημονικής αντιμετώπισης σύνθετων πρακτικών προβλημάτων στα εν λόγω πεδία.
4. Η εδραίωση της αυτοπεποίθησης των μεταπτυχιακών φοιτητών, μέσω της παροχής εξειδικευμένων γνώσεων και πρακτικής άσκησης, στη συνθετική προσέγγιση των γνωστικών αντικειμένων των παραπάνω επιστημονικών κλάδων.
5. Η προαγωγή της έρευνας επί του αντικειμένου του μεταπτυχιακού, καθώς και της εκπόνησης υψηλού επιπέδου συναφών μεταπτυχιακών διπλωματικών εργασιών.
6. Η ανάπτυξη κριτικών και ερευνητικών δεξιοτήτων που απαιτούνται για σπουδές διδακτορικού επιπέδου.

Κατευθυντήριες αρχές του ΠΜΣ αποτελούν αφ’ ενός μεν η εξασφάλιση στους μεταπτυχιακούς φοιτητές σταθερών επιστημονικών θεμελίων, σύγχρονων γνώσεων και κατάλληλων ερευνητικών μεθόδων και αρχών που θα τους καταστήσουν ικανούς γιασυνεχή εκπαίδευση και βελτίωση, αφ’ ετέρου δε η ανάπτυξη των κριτικών και δημιουργικών δεξιοτήτων που απαιτούνται για μια υπεύθυνη επιστημονική, επαγγελματική και ερευνητική δραστηριότητα.

Υποχρέωση όλων των συντελεστών λειτουργίας του ΠΜΣ είναι η διασφάλιση της ποιότητας και της συνεχούς βελτίωσης κάθε πτυχής του προγράμματος, της εκπαιδευτικής και ερευνητικής διαδικασίας, καθώς και η προώθηση συνεργασιών με συναφή Προγράμματα και Κέντρα του εσωτερικού και του εξωτερικού.

Το πρόγραμμα θα λειτουργήσει από το ακαδημαϊκό έτος 2018-2019 μέχρι και το ακαδημαϊκό έτος 2024-2025, και μπορεί να παραταθεί με κοινό αίτημα όλων των συμμετεχόντων φορέων, μετά από αξιολόγηση.

**Άρθρο 2**

**Όργανα του ΠΜΣ**

**(άρθρα 31, 44 και 45 του Ν.4485/2017)**

1. **Η Σύγκλητος του ιδρύματος**για τα θέματα ακαδημαϊκού, διοικητικού, οργανωτικού και οικονομικού χαρακτήρα
2. **Η Συνέλευση του οικείου Τμήματος** έχει τις αρμοδιότητες που ορίζονται στο άρθρο 31 παρ. 3 του Ν. 4485/2017.
3. Η **Συντονιστική Επιτροπή(Σ.Ε.**), πουαπαρτίζεται από : πέντε (5) μέλη Δ.Ε.Π. του Τμήματος Ιατρικής του ΑΠΘ, οι οποίοι έχουν αναλάβει μεταπτυχιακό έργο και εκλέγονται από τη Συνέλευση του οικείου Τμήματος για διετή θητεία και είναι αρμόδια για την παρακολούθηση και τον συντονισμό της λειτουργίας του Π.Μ.Σ. Κατά τη λήξη της θητείας της Σ.Ε. με ευθύνη του απερχόμενου Διευθυντή, συντάσσεται αναλυτικός απολογισμός του ερευνητικού και εκπαιδευτικού έργου του Π.Μ.Σ.,καθώς και των λοιπών δραστηριοτήτων του, με στόχο την αναβάθμιση των σπουδών, την καλύτερη αξιοποίηση του ανθρώπινου δυναμικού, τη βελτιστοποίηση των υφιστάμενων υποδομών και την κοινωνικά επωφελή χρήση των διαθέσιμων πόρων του Π.Μ.Σ. (**άρθρο 44, παρ. 2)**
4. **Η Επιτροπή Μεταπτυχιακών Σπουδών** που αποτελείται από τον/την Αντιπρύτανη/νι Ακαδημαϊκών Υποθέσεων και Φοιτητικών Θεμάτων, ο/η οποίος/α εκτελεί χρέη Προέδρου, και τους/τις Κοσμήτορες του Ιδρύματος ως μέλη και έχει τις αρμοδιότητες που προβλέπονται στο άρθρο 32 στην παράγραφο 5.
5. **ΟΔιευθυντής του Π.Μ.Σ.**ο οποίος ορίζεται μαζί με τον Αναπληρωτή του, με απόφαση της Συνέλευσης του Τμήματος για διετή θητεία και πρέπει να πληροί τις προϋποθέσεις του άρθρου 31 της παρ. 8. Δεν μπορεί να έχει περισσότερες από δύο (2) συνεχόμενες θητείες και δεν δικαιούται επιπλέον αμοιβή για το διοικητικό του έργο.**ΟΔιευθυντής**έχει τις αρμοδιότητες που προβλέπονται στο άρθρο 31 παρ. 8 του Ν. 4485/2017 και όποιες άλλες ορίζονται από τη Συνέλευση του οικείου Τμήματος (άρθρο 45, παρ. 1γ).
6. **Η εξαμελής Επιστημονική Συμβουλευτική Επιτροπή (Ε.Σ.Ε),**αρμόδια για την εξωτερικήακαδημαϊκή αξιολόγηση των Π.Μ.Σ.

**Άρθρο 3**

**Κατηγορίες υποψηφίων για φοίτηση στο ΠΜΣ**

**(άρθρο 34 παρ. 1, 7 και 8 του Ν.4485/2017)**

Κατηγορίες υποψηφίων που μπορούν να γίνουν δεκτοί για την παρακολούθηση του Π.Μ.Σ. είναι:

1. Πτυχιούχοι Νοσηλευτικής Α.Ε.Ι. και Τ.Ε.Ι. ιδρυμάτων της ημεδαπής και
2. Πτυχιούχοι ομοταγών Ιδρυμάτων της αλλοδαπής. Οι αλλοδαποί φοιτητές που γίνονται δεκτοί σε Προγράμματα Μεταπτυχιακών Σπουδών οφείλουν να αναγνωρίζουν τον τίτλο σπουδών πρώτου κύκλου από το ίδρυμα της αλλοδαπής σύμφωνα με το Ν. 3328/2005 (Α΄ 80) από το Διεπιστημονικό Οργανισμό Αναγνώρισης Τίτλων Ακαδημαϊκών και Πληροφόρησης (Δ.Ο.Α.Τ.Α.Π.), προκειμένου να τους απονεμηθεί το Δίπλωμα Μεταπτυχιακών Σπουδών (Δ.Μ.Σ.).
3. Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 1 του άρθρου 34, μπορούν να εγγραφούν ως υπεράριθμοι και μόνο ένας κατ έτος ανά Π.Μ.Σ., που οργανώνεται σε Τμήματα του Ιδρύματος που υπηρετούν, το οποίο είναι συναφές με τον τίτλο σπουδών και το έργο που επιτελούν στο οικείο Ίδρυμα.
4. Υποψήφιοι μπορούν να είναι και τελειόφοιτοι φοιτητές, οι οποίοι θα έχουν περατώσει επιτυχώς τις προπτυχιακές τους σπουδές πριν από τη λήξη των εγγραφών και θα πληρούν όλες τις προϋποθέσεις εισαγωγής στο ΠΜΣ.

**Άρθρο 4**

**Αριθμός Εισακτέων, Κριτήρια και Διαδικασία Επιλογής Εισακτέων**

**(άρθρα 34 και 45 του Ν.4485/2017)**

Το Τμήμα της Ιατρικήςσε τακτή ημερομηνία, που ορίζεται από την Συνέλευση του τμήματος, προκηρύσσει θέσεις με ανοιχτή διαδικασία (πρόσκληση εκδήλωσης ενδιαφέροντος) για την εισαγωγή πτυχιούχων στο Π.Μ.Σ.

Ο ετήσιος αριθμός των εισακτέων στο ΠΜΣ«**Εξειδίκευση στην νοσηλευτική των Μονάδων Εντατικής Θεραπείας**» ορίζεται σε τριάντα (30) κατ’ ανώτατο όριο. Ο ακριβής αριθμός εισακτέων καθορίζεται κάθε χρόνο από την Σ.Ε.

Στην πρόσκληση αναφέρονται ο αριθμός εισακτέων, οι προθεσμίες υποβολής αίτησης, ο τρόπος επιλογής των υποψηφίων καθώς και :

**Oι προϋποθέσεις εισαγωγής**

1. α) Πτυχιούχοι Νοσηλευτικής Α.Ε.Ι. και Τ.Ε.Ι. ιδρυμάτων της ημεδαπής και ομοταγών Ιδρυμάτων της αλλοδαπής.

β) Μέλη των κατηγοριών Ε.Ε.Π., Ε.ΔΙ.Π. και Ε.Τ.Ε.Π., εφόσον πληρούν τις προϋποθέσεις του πρώτου εδαφίου της παρ. 1 του άρθρου 34

γ) Τελειόφοιτοι φοιτητές νοσηλευτικής, εφόσον πληρούν τις προϋποθέσεις της παρ.4 του άρθρου 3

**Τα απαιτούμενα δικαιολογητικά**

1.**Αίτηση** συνοδευόμενη από σύντομο υπόμνημα αιτιολόγησης εκδήλωσης ενδιαφέροντος

2. **Αναλυτικό βιογραφικό σημείωμα**

3. **Αντίγραφο πτυχίου ή διπλώματος** (με βεβαίωση ισοτιμίας και αντιστοιχίας από το ΔΟΑΤΑΠ, εφόσον πρόκειται για τίτλο της αλλοδαπής)

4. **Πιστοποιητικό σπουδών** με αναλυτική βαθμολογία μαθημάτων προπτυχιακών, ή / και μεταπτυχιακών σπουδών συναφών με το αντικείμενο του Μ.Π.Σ.

5. **Πιστοποιητικό γνώσης αγγλικής γλώσσας**

\*\*Σε περίπτωση γνώσης και δεύτερης ξένης γλώσσας υποβάλλεται επίσης το αντίστοιχο πιστοποιητικό.

6. **Αποδεικτικά για τυχόν ερευνητική και συγγραφική δραστηριότητα***, καθώς και για* **επαγγελματική εμπειρία** συναφή προς το πεδίο ειδίκευσης (εφόσον υπάρχουν).

8. **Φωτοτυπία Αστυνομικής Ταυτότητας ή Διαβατηρίου**

Οι αιτήσεις μαζί με τα απαραίτητα δικαιολογητικά κατατίθενται στη Γραμματεία του Τμήματος είτε σε έντυπη, είτε σε ηλεκτρονική μορφή.

**Κριτήρια επιλογής υποψηφίων** :

1. Βαθμός Πτυχίου/Διπλώματος
2. Επαρκής γνώση της αγγλικής γλώσσας, κατά ελάχιστο επίπεδο Β2
3. Γνώση δεύτερης ή και άλλης ξένης γλώσσας.
4. Επαγγελματική Εμπειρία (διάρκεια και είδος)
5. Ερευνητική Εμπειρία
6. Συστατικές επιστολές.
7. Συνέντευξη από αρμόδια Επιτροπή.

**Ο τρόπος αξιολόγησης (μοριοδότηση) των ανωτέρω κριτηρίων** ανήκει στην αρμοδιότητα της Συνέλευσης τουΤμήματος Ιατρικής.

**Αναλυτικά**  :

**α) Γενικός βαθμός πτυχίου, πολλαπλασιαζόμενος**

i) με τον συντελεστή δυόμισι (2,5) για πτυχίο ΑΕΙ, με ανώτατο όριο τα εικοσιπέντε (25) μόρια,

ii) με τον συντελεστή δύο (2) για πτυχίο ΤΕΙ, με ανώτατο όριο τα είκοσι (20) μόρια

**β) Προηγούμενη ερευνητική δραστηριότητα*:*** από ένα (1) ως πέντε (5) μόρια.

**γ) Ενδεχόμενη επαγγελματική εμπειρία**: από ένα (1) ως πέντε (5) μόρια.

***δ*) Λοιποί συναφείς τίτλοι σπουδών *:*** από μηδέν (0) έως δέκα (10) μόρια.

**ε)Τίτλοι ξένων γλωσσών, πέραν της αγγλικής** από ένα (1) έως πέντε (5) μόρια.

**ζ)Προφορική συνέντευξη** : με κλίμακα βαθμολόγησης από μηδέν (0) έως δέκα (10).

Ο βαθμός της προφορικής συνέντευξης πολλαπλασιάζεται με τον συντελεστή δύο (2), δηλαδή η συνέντευξη λαμβάνει κατ’ ανώτατο όριο είκοσι (20) μόρια.

Η **διαδικασία επιλογής** των υποψηφίων με απόφαση της Συνέλευσης του Τμήματος γίνεται από αρμόδια Τριμελή Επιτροπή Επιλογής και Εξέτασης, απαρτιζόμενη από μέλη ΔΕΠ που έχουν αναλάβει μεταπτυχιακό έργο.

Η Επιτροπή καταρτίζει πλήρη κατάλογο με όλους τους υποψηφίους και ύστερα από τον σχετικό έλεγχο, απορρίπτει όσους δεν πληρούν τα ελάχιστα κριτήρια που έχουν καθοριστεί από το οικείο Τμήμα και καλεί σε συνέντευξη, τους προκρινόμενους υποψηφίους που έχουν συγκεντρώσει τα προαπαιτούμενα.

Μετά την ολοκλήρωση της διαδικασίας (αξιολόγηση με βάση φάκελο δικαιολογητικών και συνέντευξη), καταρτίζεται ο τελικός πίνακας των επιτυχόντων.

Κατά την κατάρτιση του πίνακα, για λόγους διασφάλισης μιας κατά το δυνατό απρόσκοπτης, ισόρροπης και δίκαιης συμμετοχής στο Π.Μ.Σ. στους κατόχους των δύο βασικών τίτλων πτυχίων, η κατάταξη των υποψηφίων γίνεται έτσι ώστε να εξασφαλίζεται η συμμετοχή στο Π.Μ.Σ. κατά το ένα τρίτο (1/3) τουλάχιστον του αριθμού των εισακτέων στους πτυχιούχους ΤΕΙ.

Σε περίπτωση ισοβαθμίας εισάγονται επιπλέον και όλοι οι ισοβαθμήσαντες υποψήφιοι. Επίσης, καθ’ υπέρβαση του προβλεπόμενου αριθμού εισακτέων, θα γίνονται δεκτοί υπότροφοι, σύμφωνα με τις διατάξεις του άρθρου 4 παρ. 3 του Ν.3685/2008, ή την εκάστοτε ισχύουσα νομοθεσία.

Ο τελικός πίνακας επιτυχόντων και τυχόν επιλαχόντων, αφού επικυρωθεί από τη Συνέλευση του Τμήματος, αναρτάται στον πίνακα ανακοινώσεων της Γραμματείας και στην ιστοσελίδα του Τμήματος.

Οι επιτυχόντες καλούνται να απαντήσουν εγγράφως εντός πέντε (5) ημερών, αν αποδέχονται την ένταξή τους στο μεταπτυχιακό πρόγραμμα και τους όρους λειτουργίας του. Η μη απάντηση από επιλεγέντα υποψήφιο μέσα στην παραπάνω προθεσμία ισοδυναμεί με άρνηση αποδοχής. Εφόσον υπάρξουν αρνήσεις, η Γραμματεία του ΠΜΣ ενημερώνει τους αμέσως επομένους στη σειρά αξιολόγησης από το σχετικό κατάλογο επιτυχίας.

**Άρθρο 5**

**Διάρκεια και Όροι Φοίτησης**

**(άρθρα 33, 34 και 35 του Ν. 4485/2017)**

**ΧΡΟΝΙΚΗ ΔΙΑΡΚΕΙΑ**

Η χρονική διάρκεια φοίτησης στο Π.Μ.Σ που οδηγεί στη λήψη του Διπλώματος Μεταπτυχιακών Σπουδών (Δ.Μ.Σ.) ορίζεται στα τρία (3 ) εξάμηνα, στα οποία περιλαμβάνεται και οχρόνος εκπόνησης και κρίσης της μεταπτυχιακής διπλωματικής εργασίας και δεν μπορεί να υπερβαίνει τα (6) έξι εξάμηνα.

Στους μεταπτυχιακούς/κες φοιτητές/τριες προβλέπεται σύμφωνα με την παρ. 2 του άρθρου 33 του Ν. 4485/2017 (114 Α΄) η δυνατότητα **μερικής φοίτησης** για εργαζόμενους/νες φοιτητές / τριες, και για εξαιρετικές περιπτώσεις και για μη εργαζόμενους, η διάρκεια της οποίας δεν μπορεί να υπερβαίνει το διπλάσιο της κανονικής φοίτησης. Μερική φοίτηση προβλέπεται για ιδιαίτερες εξαιρετικά σοβαρές περιπτώσεις, για τις οποίες αποφασίζει η Συνέλευση του Τμήματος ορίζονται στον οικείο Κανονισμό Μεταπτυχιακών Σπουδών, και σύμφωνα με τις οποίες μεταπτυχιακός/κη φοιτητής/τρια αδυνατεί να ανταποκριθεί στις ελάχιστες απαιτήσεις του προγράμματος «πλήρους» φοίτησης.

Επίσης στους μεταπτυχιακούς/κες φοιτητές/τριες μπορεί να χορηγηθεί, κατόπιν υποβολής σχετικής αίτησης, προσωρινή **αναστολή των σπουδών**, που δεν μπορεί να υπερβαίνει τα δύο (2) συνεχόμενα εξάμηνα. Μετά τη λήξη της αναστολής φοίτησης, ο φοιτητής είναι υποχρεωμένος να παρακολουθήσει όλα τα μαθήματα, σεμινάρια, πρακτικές ασκήσεις κ.λπ. στα οποία δεν έχει αξιολογηθεί επιτυχώς πριν από την αναστολή φοίτησής του. Ο μεταπτυχιακός φοιτητής, ο οποίος λαμβάνει αναστολή φοίτησης, όταν επανέλθει στη φοίτησή του εξακολουθεί να υπάγεται στο καθεστώς φοίτησης του χρόνου εγγραφής του ως μεταπτυχιακού φοιτητή.Κατά τη διάρκεια της αναστολής, ο μεταπτυχιακός φοιτητής χάνει την ιδιότητα του φοιτητή. Ο χρόνος της αναστολής δεν προσμετρείται στην ανώτατη διάρκεια της κανονικής φοίτησης.

Δύναται και μόνο σε εξαιρετικές περιπτώσεις να χορηγείται **παράταση σπουδών** και μέχρι ένα έτος, κατόπιν αιτιολογημένης απόφασης της Συνέλευσης του Τμήματος.

Για θέματα επανεξέτασης μαθημάτων σε οφειλόμενα μαθήματα ή **διαγραφής**αποφαίνεται η Συνέλευση του Τμήματος, η οποία αποφασίζει για τους όρους της επανεξέτασης και τους λόγους διαγραφής και τους περιλαμβάνει στον οικείο Κανονισμό Μεταπτυχιακών Σπουδών.

Οι μεταπτυχιακοί φοιτητές που επιλέγονται, εγγράφονται και συμμετέχουν στα μεταπτυχιακά προγράμματα υπό τους όρους και τις προϋποθέσεις που προβλέπονται στον Κανονισμό Μεταπτυχιακών Σπουδών.

Οι μεταπτυχιακοί/κες φοιτητές/τριες έχουν όλα τα δικαιώματα, τις παροχές και τις διευκολύνσεις που προβλέπονται και για τους φοιτητές του πρώτου κύκλου σπουδών,**πλην** του δικαιώματος παροχής δωρεάν διδακτικών συγγραμμάτων.

Τα Ιδρύματα οφείλουν να εξασφαλίζουν διευκολύνσεις σε μεταπτυχιακούς/κες φοιτητές/τριες με αναπηρία ή και ειδικές εκπαιδευτικές ανάγκες.

**Τέλη φοίτησης**

Το σύνολο των διδάκτρων του Π.Μ.Σ. για κάθε μεταπτυχιακό φοιτητή ανέρχεται στο ποσό των 2000 ευρώ, η δε καταβολή τους γίνεται σε δύο ισόποσες δόσεις: η πρώτη σε ειδικό λογαριασμό του ΕΛΚΕ κατά την αρχική εγγραφή στο Π.Μ.Σ., και η δεύτερη πριν από την έναρξη του 2ου εξαμήνου, σε ειδικό λογαριασμό του ΕΛΚΕ. Τα χρήματα αυτά αξιοποιούνται για τις ανάγκες που ανακύπτουν καθ' όλη τη διάρκεια λειτουργίας του προγράμματος και όχι μόνο στο εξάμηνο στο οποίο αντιστοιχούν. Ανάλογα με τη ζήτηση, η Σ.Ε. μπορεί, πριν από την κατ’ έτος προκήρυξη του προγράμματος, να αναπροσαρμόζει το ποσό των διδάκτρων.

Την οικονομική διαχείριση του ΠΜΣ αναλαμβάνει ο ΕΛΚΕ

Η Σ.Ε. του ΠΜΣ αποφασίζει τη διάθεση των οικονομικών πόρων του 30% των συνολικών εσόδων για λειτουργικά έξοδα του προγράμματος ( αγορά υλικού, εξοπλισμό αιθουσών διδασκαλίας, εργαστηρίων, σπουδαστηρίων και γραφείων, προμήθεια βιβλίων, περιοδικές αμοιβές προσωπικού Γραμματείας κ.λπ).

Ρητά συμφωνείται δια του παρόντος ότι το εναπομείναν εκ του ως άνω ποσοστού 30% των συνολικών εσόδων, μετά την αφαίρεση των εξόδων για τη λειτουργία του Προγράμματος, θα διατίθεται κατ’ έτος στο καθένα από τα συνεργαζόμενα Τμήματα για τους προβλεπόμενους από το νόμο και από τις αποφάσεις των αρμοδίων οργάνων σκοπούς, όπως για την αναβάθμιση των υποδομών, τον εξοπλισμό των εργαστηρίων/σπουδαστηρίων, τον εξοπλισμό και εν γένει εμπλουτισμό Βιβλιοθήκης.

Τα κάθε είδους έσοδα του ΠΜΣ δύνανται να κατατίθενται εντόκως σε τραπεζικούς λογαριασμούς, με απόφαση ΕΛΚΕ του ΑΠΘ, λαμβανόμενη με βάση το ύψος του εκάστοτε προσφερόμενου επιτοκίου σε συνδυασμό με την παρεχόμενη ασφάλεια των καταθέσεων.

ΗΣ.Ε. του ΠΜΣ, αποφασίζει κάθε τυχόν αναγκαία αναπροσαρμογή του ύψους των διδάκτρων, τον καθορισμό των αμοιβών των διδασκόντων και την αναπροσαρμογή αυτών.

Αίτηση του φοιτητή για επιστροφή διδάκτρων ενός εξαμήνου επιτρέπεται μόνο εφόσον αυτός επικαλείται και αποδεικνύει επαρκώς τη συνδρομή εξαιρετικά σοβαρού λόγου για διακοπή της φοίτησης και η αίτησή του αυτή υποβληθεί της Σ.Ε. του Π.Μ.Σ. το αργότερο εντός είκοσι (20) ημερών από την έναρξη των μαθημάτων του εξαμήνου.

Σε περίπτωση μη τήρησης των οικονομικών υποχρεώσεων, κατόπιν απόφασης της Συνέλευσης του Τμήματος ο μεταπτυχιακός/κη φοιτητής/τρια διαγράφεται.

Απαλλάσσονταιαπό τα τέλη φοίτησης, οι μεταπτυχιακοί φοιτητές των οποίων το εισόδημα (ατομικό ή οικογενειακό) δεν υπερβαίνει το μεν ατομικό το εκατό τοις εκατό (100%), το δε οικογενειακό το εβδομήντα τοις εκατό (70%) του εθνικού διάμεσου ισοδύναμου εισοδήματος.Τοεθνικό διάμεσο ισοδύναμο εισόδημα καθορίζεται με βάση τα πλέον πρόσφατα δημοσιευμένα στοιχεία της ΕΛΣΤΑΤ. Η απαλλαγή αφορά τη συμμετοχή σε ένα μόνο Π.Μ.Σ.

Οι απαλλασσόμενοι φοιτητές δεν ξεπερνούν το ποσοστό του τριάντα τοις εκατό (30%) του συνολικού αριθμού των φοιτητών που εισάγονται στο Π.Μ.Σ.. Σύμφωνα με το άρθρο 35 του Ν. 4485/2017, αν οι δικαιούχοι υπερβαίνουν το ανωτέρω ποσοστό, επιλέγονται με σειρά κατάταξης ξεκινώντας από αυτούς που έχουν το μικρότερο εισόδημα. Όσοι λαμβάνουν υποτροφία από άλλη πηγή δεν δικαιούνται απαλλαγής.

Η αίτηση απαλλαγής τελών φοίτησης υποβάλλεται από τον ενδιαφερόμενο στο Τμήμα ύστερα από την ολοκλήρωση της διαδικασίας επιλογής των φοιτητών στο Π.Μ.Σ. Σε καμία περίπτωση η οικονομική αδυναμία δεν αποτελεί λόγο μη επιλογής σε Π.Μ.Σ.

**Υποχρεώσεις των μεταπτυχιακών φοιτητών για την επιτυχή ολοκλήρωση του Π.Μ.Σ. και τη λήψη Δ.Μ.Σ.**

Οι μεταπτυχιακοί φοιτητές είναι υποχρεωμένοι να :

* παρακολουθούν ανελλιπώς τις παραδόσεις, τα εργαστήρια και τις λοιπές δραστηριότητες που προβλέπονται για κάθε μάθημα. Το επιτρεπτό όριο απουσιών, αδιακρίτως αν πρόκειται για απουσίες δικαιολογημένες ή μη, είναι μέχρι τέσσερεις (4) τετράωρες διαλέξεις. Εάν ο μεταπτυχιακός φοιτητής συγκεντρώνει πέντε (5) απουσίες ή περισσότερες, θα πρέπει να παρακολουθήσει εκ νέου το πρόγραμμα. Στην περίπτωση αυτή υπόκειται εκ νέου στη διαδικασία αξιολόγησης, οπότε, αν και για δεύτερη φορά συγκεντρώσει πέντε (5) απουσίες, ή αποτύχει στην εξέταση του μαθήματος, διαγράφεται από το πρόγραμμα.
* υποβάλλουν μέσα στις προβλεπόμενες προθεσμίες τις απαιτούμενες εργασίες για κάθε μάθημα.
* προσέρχονται στις προβλεπόμενες εξετάσεις.
* υποβάλλουν στη Γραμματεία, πριν από την αξιολόγηση της μεταπτυχιακής διπλωματικής τους εργασίας, υπεύθυνη δήλωση ότι σε αυτήν δεν περιέχονται στοιχεία λογοκλοπής.
* εκπληρώνουν τις οικονομικές τους υποχρεώσεις στις ημερομηνίες που ορίζονται από τη Γραμματεία του προγράμματος.
* σέβονται και να τηρούν τις αποφάσεις της Σ.Ε., καθώς και την ακαδημαϊκή δεοντολογία.

Η μη τήρηση όλων των παραπάνω, χωρίς σοβαρή και τεκμηριωμένη δικαιολογία, αποτελεί λόγο αποκλεισμού του φοιτητή από το πρόγραμμα.

Οι υπότροφοι φοιτητές είναι επιπλέον υποχρεωμένοι, με απόφαση της Σ.Ε., να προσφέρουν έργο υποστηρικτικό στα μαθήματα, στα Εργαστήρια και στην Έρευνα για το Π.Μ.Σ.

Αν ο μεταπτυχιακός φοιτητής αποτύχει στην εξέταση μαθήματος ή μαθημάτων, ούτως ώστε σύμφωνα με όσα ορίζονται στον κανονισμό Π.Μ.Σ. θεωρείται ότι δεν έχει ολοκληρώσει επιτυχώς το πρόγραμμα, εξετάζεται, ύστερα από αίτησή του, από τριμελή επιτροπή μελών Δ.Ε.Π. της σχολής, οι οποίοι έχουν ίδιο ή συναφές γνωστικό αντικείμενο με το εξεταζόμενο μάθημα και ορίζονται από τη συνέλευση του τμήματος. Εξαιρείται ο υπεύθυνος διδάσκων του εξεταζομένου μαθήματος.

Ο φοιτητής, προκειμένου να εγκριθεί, οφείλει να υποστηρίξει την διπλωματική του εργασία ενώπιον εξεταστικής επιτροπής.

**Άρθρο 6**

**Πρόγραμμα Σπουδών-Έλεγχος Γνώσεων**

**(άρθρα 34 και 45 του Ν. 4485/2017)**

Το Π.Μ.Σ. απονέμει ενιαίο Μεταπτυχιακό Δίπλωμα Ειδίκευσης (ΜΔΕ) « **Εξειδίκευση στην νοσηλευτική των Μονάδων Εντατικής Θεραπείας**» (MSc“CriticalCareNursing ”) στις εξής δύο (2) κατευθύνσεις:

Α) Λοιμώξεις

Β) Τεχνητή διατροφή

* Η διδασκαλία των μαθημάτων γίνεται στην Ελληνική γλώσσα.
* Η διδασκαλία των μαθημάτων γίνεται κάθε 2ο και 4ο Σάββατο του μήνα για να διευκολύνονται οι εργαζόμενοι ή ασκούντες επάγγελμα μεταπτυχιακοί φοιτητές.
* Το Π.Μ.Σ. διαρθρώνεται σε δύο (2) διδακτικά ακαδημαϊκά εξάμηνα, διάρκειας 8 και 9 διδακτικών συναντήσεων αντίστοιχα. Κάθε διδακτική συνάντηση διαρκεί 4-6 ώρες. Κάθε μάθημα διδάσκεται τέσσερις έως δεκατέσσερις (4-14) ώρες κατανεμημένες σε αντίστοιχες διδακτικές συναντήσεις.
* Η έναρξη και λήξη των εξαμήνων καθορίζεται από την Σ.Ε. Ενδεικτικά, το χειμερινό εξάμηνο αρχίζει το 5οΣάββατο του Σεπτεμβρίου και διαρκεί 8 Σάββατα. Το εαρινό εξάμηνο αρχίζει το 4ο Σάββατο του Φεβρουαρίου και διαρκεί 9 Σάββατα.
* Τα μαθήματα και των 2 εξαμήνων είναι υποχρεωτικά. Στο τέλος του 1ου εξαμήνου οι φοιτητές καλούνται να επιλέξουν εξειδίκευση, είτε στην Τεχνητή Διατροφή, είτε στις Λοιμώξεις και υποχρεούνται σε πρακτική άσκηση, ή σε εκπόνηση εργασίας αντίστοιχα. Στο Γ΄ εξάμηνο οι φοιτητές εκπονούν τη Μεταπτυχιακή Διπλωματική Εργασία.
* Για την απόκτηση του Μεταπτυχιακού Διπλώματος Ειδίκευσης ο μεταπτυχιακός φοιτητής θα πρέπει να παρακολουθήσει και να εξετασθεί επιτυχώς σε 8 μαθήματακατά το 1ο εξάμηνο σπουδών και 9 μαθήματα κατά το 2ο εξάμηνο σπουδών πλέον της διπλωματικής του εργασίας. Ο έλεγχος στα επιμέρους μαθήματα γίνεται με γραπτές ή προφορικές εξετάσεις, εκπόνηση εργασιών ή συνδυασμό των ανωτέρω. Η παρακολούθηση και εξέταση των μαθημάτων γίνεται στα εξάμηνα 1ο και 2ο.
* Μετά το πέρας του 2ουεξαμήνου, ο φοιτητής μπορεί να αναλάβει θέμα διπλωματικής εργασίας, κατά τη διαδικασία του οικείου άρθρου του παρόντος, εφόσον χρωστά μέχρι 2 μαθήματα, αλλά η εξέταση στη διπλωματική του εργασία γίνεται μόνον εφόσον έχει εξετασθεί επιτυχώς σε όλα τα μαθήματα των 1ου και 2ουεξαμήνων. Η Σ.Ε. αποφασίζει τον ακριβή χρόνο εξέτασης στη διπλωματική εργασία, αλλά όχι πριν την λήξη του 3ου εξαμήνου σπουδών. Κάθε φοιτητής εξετάζεται στη διπλωματική του εργασία μόνο μία φορά, χωρίς δυνατότητα επανεξέτασης.

Η βαθμολογική κλίμακα για την αξιολόγηση της επίδοσης των μεταπτυχιακών φοιτητών ορίζεται από μηδέν (0) έως δέκα (10), ως εξής:

Άριστα (8,5 έως 10)

Λίαν Καλώς (6,5 έως 8,5 μη συμπεριλαμβανομένου)

Καλώς (5 έως 6,5 μη συμπεριλαμβανομένου).

Προβιβάσιμος βαθμός είναι το έξι (6) και οι μεγαλύτεροί του.

H εκπόνηση Μεταπτυχιακής Διπλωματικής Εργασίας, όπου προβλέπεται (άρθρο 34, παρ. 4) συνοδεύεται από αίτηση, σε ημερομηνίες που ορίζονται από τη Συνέλευση του Τμήματος,στην οποία αναγράφεται ο προτεινόμενος τίτλος και ο επιβλέπων και επισυνάπτεται περίληψη της εργασίας.

Για την εξέταση της Μεταπτυχιακής Διπλωματικής Εργασίας,σύμφωνα με την παρ. 4 του άρθρου 34 του Ν. 4485/2017, η Συντονιστική Επιτροπή ορίζει τον/την επιβλέποντα/ουσα καθηγητή/τρια, και συγκροτεί την Τριμελή Εξεταστική Επιτροπή, ύστερα από απόφαση της Συνέλευσης του Τμήματος. Στην Τριμελή Εξεταστική Επιτροπή, συμμετέχουν ο επιβλέπων και δύο (2) άλλα μέλη.

Η παρουσίαση της Μεταπτυχιακής Διπλωματικής Εργασίας ( Μ.Δ.Ε.) υποστηρίζεται ενώπιον της Τριμελούς Εξεταστικής Επιτροπής σε ημερομηνία και τόπο που ορίζεται από τη Συνέλευση του Τμήματος. Κατόπιν της έγκρισής της από την Επιτροπή, αναρτάται υποχρεωτικά στον διαδικτυακό τόπο της οικείας Σχολής.

Ο βαθμός του Διπλώματος Μεταπτυχιακών Σπουδών (Δ.Μ.Σ.) υπολογίζεται με τον ακόλουθο τρόπο:

***O βαθμός κάθε μαθήματος και της Μεταπτυχιακής Διπλωματικής Εργασίας (όπου προβλέπεται), πολλαπλασιάζεται με τον αντίστοιχο αριθμό πιστωτικών μονάδων (ECTS) και το άθροισμα των γινομένων διαιρείται με τον ελάχιστο αριθμό πιστωτικών μονάδων που απαιτούνται για τη λήψη του Δ.Μ.Ε.***

***βαθμός Δ.Μ.Σ= (άθροισμα βαθμών συνόλου μαθημάτων x ECTS) + (βαθμός μεταπτυχιακής διπλωματικής x ECTS)***

***(σύνολο ECTS)***

Υπάρχει μόνο μία επαναληπτική εξεταστική περίοδος, η περίοδος του Σεπτεμβρίου ή Ιουνίου, η οποία εξυπηρετεί τα μαθήματα του 1ου και 2ου εξαμήνου.

Το σύνολο των Πιστωτικών Μονάδων των μαθημάτων του Π.Μ.Σ. είναι 90 πιστωτικές Μονάδες (ECTS) και συγκεκριμένα 30 πιστωτικές μονάδες (ECTS) ανά εξάμηνο, και30 πιστωτικές μονάδες (ECTS) για τη Διπλωματική Εργασία. Οι πιστωτικές μονάδες σύμφωνα με το Ευρωπαϊκό Σύστημα Μεταφοράς και Συσσώρευσης Ακαδημαϊκών Μονάδων–EuropeanCreditTransferSystem (ECTS) έχουν ως εξής

|  |  |  |
| --- | --- | --- |
|  |  | Πιστωτικές μονάδες |
|  | 1ο εξάμηνο | 8 μαθήματα x 3.75ECTS  = 30 ECTS |
|  | 2o εξάμηνο | 9 μαθήματα x 3.33 ECTS  = 30 ECTS |
|  | 3o΄ εξάμηνο | Διπλωματική Εργασία  = 30 ECTS |
| ΣΥΝΟΛΟ ΠΙΣΤΩΤΙΚΩΝ ΜΟΝΑΔΩΝ |  | 90ECTS |

Πρόγραμμα Μαθημάτων

1.Το πρόγραμμα μαθημάτων του ΠΜΣ και η έναρξή τους ανακοινώνεται από τη Γραμματεία του Π.Μ.Σ.

Με πρόταση της Σ.Ε. μπορεί να γίνει η τροποποίηση του προγράμματος των μαθημάτων.

2.Κατά το μήνα Ιούνιο κάθε έτους, η Σ.Ε. με απόφασή της αναθέτει στους διδάσκοντες τα μαθήματα που θα διδάξουν κατά το επόμενο ακαδημαϊκό έτος.

Τοαναλυτικό Πρόγραμμα Μαθημάτων φοίτησης είναι το ακόλουθο:

**1ο εξάμηνο**

|  |  |
| --- | --- |
| 1. Οι θεμελιώδεις αρχές νοσηλείας στη ΜΕΘ | 3.75 ECTS |
| 2. Συνεργασία και επικοινωνία | 3.75 ECTS |
| 3. Ηγεσία | 3.75ECTS |
| 4. Αναπνευστικό σύστημα : Α Μέρος | 3.75 ECTS |
| 5. Αναπνευστικό σύστημα: Β Μέρος | 3.75 ECTS |
| 6. Αναπνευστικό σύστημα: Γ Μέρος | 3.75ECTS |
| 7. Διατροφή | 3.75 ECTS |
| 8. Νεφρική λειτουργία | 3.75ECTS |
| **Σύνολο εξαμήνου** | **30 ECTS** |

**2ο εξάμηνο**

|  |  |
| --- | --- |
| 1. Καρδιαγγειακό σύστημα : Α Μέρος | 3.3ECTS |
| 2. Καρδιαγγειακό σύστημα : Β Μέρος | 3.33ECTS |
| 3. Κεντρικό Νευρικό σύστημα | 3.33ECTS |
| 4. Κεντρικό Νευρικό σύστημα | 3.33ECTS |
| 5. Λοιμώξεις : γενικές αρχές | 3.33ECTS |
| 6. Λοιμώξεις : πρόληψη | 3.33ECTS |
| 7. Τραύμα | 3.33ECTS |
| 8. Ηθικά θέματα | 3.33ECTS |
| 9. Εγκεφαλικός θάνατος- Δωρεά οργάνων | 3.33ECTS |
| **Σύνολο εξαμήνου** | **30 ECTS** |

**3ο εξάμηνο**

|  |  |
| --- | --- |
| Μεταπτυχιακή διπλωματική εργασία |  |
| **Σύνολο εξαμήνου** | **30ECTS** |

**Αρθρο 8.**

**Υποτροφίες**

**(άρθρο 35 και 45 του Ν.4485/2017)**

Ο οικείος Κανονισμός Μεταπτυχιακών Σπουδών μπορεί να προβλέπει τη χορήγηση υποτροφιών ή βραβεία αριστείας σε μεταπτυχιακούς/κες φοιτητές/τριες, σύμφωνα με απόφαση της Συνέλευσης του Τμήματος. Οι υποτροφίες δίνονται με βάση ακαδημαϊκά ή άλλα αντικειμενικά κριτήρια και πρέπει να εγγράφονται στον εγκεκριμένο προϋπολογισμό του Π.Μ.Σ. Οι όροι χορήγησης, οι υποχρεώσεις και τα δικαιώματα των υποτρόφων καθορίζονται με απόφαση της Συνέλευσης του Τμήματος.

Υποτροφίες για μεταπτυχιακές σπουδές παρέχονται και από άλλους φορείς, όπως ΙΚΥ, Υπουργείο Παιδείας, ΓΓΕΤ, Κοινοτικά Προγράμματα, άλλα Ιδρύματα και οργανισμούς δημόσιους, ή ιδιωτικούς. Σε περίπτωση που μεταπτυχιακός φοιτητής έχει υποτροφία ή επιχορήγηση από άλλο φορέα δεν δικαιούται υποτροφία από το Π.Μ.Σ.

**Αρθρο 9.**

**Διδακτικό Προσωπικό**

**(άρθρα 36 και 45 του Ν. 4485/2017)**

Η διαδικασία ανάθεσης και η ανάθεση διδασκαλίας των μαθημάτων, σεμιναρίων και ασκήσεων του Π.Μ.Σ. αποφασίζεται από τη Συνέλευση του Τμήματος, ύστερα από εισήγηση της Σ.Ε. . Τα κριτήρια επιλογής των διδασκόντων είναι η συνάφεια της ειδικότητας, της εμπειρίας και του διδακτικού και ερευνητικού τους έργου με το αντικείμενο του Π.Μ.Σ.,καθώς και η διαθεσιμότητά τους για τουλάχιστον δύο (2) ακαδημαϊκά έτη, έτσι ώστε να καθίσταται δυνατή η ολοκλήρωση της διδασκαλίας του μαθήματος και η επίβλεψη και εξέταση των μεταπτυχιακών διπλωματικών εργασιών τις οποίες θα αναλάβουν.

Τόσο για τη διοίκηση, όσο και για τους διδάσκοντες στο Π.Μ.Σ. αναγκαία είναι η προσήλωση στη φιλοσοφία και τις επιστημονικές αρχές του Προγράμματος.

Τη διδασκαλία των μαθημάτων του Π.Μ.Σ., αναλαμβάνουν:

Ι. Μέλη Δ.Ε.Π. του Τμήματος της Ιατρικής σχολής.

ΙΙ.Μέλη ΔΕΠ άλλων Α.Ε.Ι. (με αιτιολογημένη απόφασή της Συνέλευσης του Τμήματος)

ΙΙΙ. Επισκέπτες καθηγητές , επιστήμονες αναγνωρισμένου κύρους με εξειδικευμένες γνώσεις ή σχετική εμπειρία στο γνωστικό αντικείμενο του Π.Μ.Σ. από την ημεδαπή, σύμφωνα με τα οριζόμενα στην παρ. 5 του άρθρου 36 (με αιτιολογημένη απόφασή της, η Συνέλευση του Τμήματος).

Οι διδάσκοντες μπορεί να προσκαλέσουν εξειδικευμένους επιστήμονες για να δώσουν διαλέξεις κατά τη διάρκεια του μαθήματος. Οι προσκεκλημένοι επιστήμονες μπορούν να καλύπτουν συνολικά όχι περισσότερες των τεσσάρων (4) διαλέξεων.

Όταν η ανάθεση του μαθήματος γίνεται σε ένα μόνο διδάσκοντα, αυτός θα πρέπει να πραγματοποιήσει αυτοπροσώπως τουλάχιστον τα 2/3 των διαλέξεων που του έχουν ανατεθεί και να διεξαγάγει ο ίδιος τις εξετάσεις του μαθήματος.

Η ωριαία αποζημίωση των διδασκόντων για τη διδασκαλία καθώς και η αποζημίωσή τους για την επίβλεψη διπλωματικής εργασίας (thesis) ρυθμίζονται με απόφαση της Σ.Ε.

Η καταβολή των αποζημιώσεων στους διδάσκοντες γίνεται στο τέλος κάθε ακαδημαϊκού εξαμήνου εφάπαξ, μετά την παράδοση στη Γραμματεία όλων των παρουσιολογίων και αποτελεσμάτων των γραπτών και προφορικών εξετάσεων.

Στις υποχρεώσεις των διδασκόντων περιλαμβάνονται η περιγραφή του μαθήματος ή των διαλέξεων, η παράθεση της σχετικής βιβλιογραφία, ο τρόπος εξέτασης του μαθήματος, η επικοινωνία με τους/τις μεταπτυχιακούς/κες φοιτητές/τριες.

Αναλυτικά, ο υπεύθυνος για τη διδασκαλία μαθήματος στο Π.Μ.Σ. είναι υποχρεωμένος:

α) Να τηρεί πιστά και επακριβώς το πρόγραμμα και το ωράριο των παραδόσεων του μαθήματος.

β) Να ελέγχει αν οι φοιτητές που είναι παρόντες και μόνο αυτοί έχουν υπογράψει στο παρουσιολόγιο.

γ) Να καθορίζει το περιεχόμενο του μεταπτυχιακού μαθήματος, στο πλαίσιο της ύλης της ειδικότερης θεματικής του, με τρόπο ακαδημαϊκά έγκυρο και σύμφωνο με τις τρέχουσες εξελίξεις, όπως αυτό προκύπτει, μεταξύ άλλων, από τη χρήση διεθνώς καθιερωμένων σύγχρονων συγγραμμάτων και λοιπών επιστημονικών δημοσιευμάτων από τη διεθνή βιβλιογραφία.

δ) Να φροντίζει για τη συστηματική συσχέτιση του θεωρητικού μέρους της διδασκαλίας με την υψηλού επιπέδου πρακτική εφαρμογή της. Η προσπάθεια αυτή να ενισχύεται με τη μελέτη και ανάλυση χαρακτηριστικών περιπτώσεων και με αξιοποίηση προσκεκλημένων ομιλητών, αναγνωρισμένων για την επαγγελματική πείρα και τις ειδικές επιστημονικές γνώσεις τους, ή με συνδυασμό και των δύο. Σε καμιά όμως περίπτωση ο διδάσκων δεν επιτρέπεται να υποκαθιστά την ευθύνη για την προετοιμασία των δικών του παραδόσεων με προσκεκλημένους ομιλητές ή εργασίες βιβλιοθήκης

ε) Να τηρεί τουλάχιστον δύο (2) ώρες γραφείου την εβδομάδα, που θα επιτρέπουν την απρόσκοπτη επικοινωνία των φοιτητών μαζί του για θέματα που άπτονται των σπουδών τους και του συγκεκριμένου μαθήματος. Η επικοινωνία μπορεί να γίνεται και με ηλεκτρονικά μέσα

στ) Κατά την έναρξη του εξαμήνου, να υποβάλλει προς διανομή στη Γραμματεία του Π.Μ.Σ. το αναλυτικό πρόγραμμα διδασκαλίας του μαθήματος, που θα καλύπτει την ύλη για κάθε διδασκόμενη ενότητα του μαθήματος, προτάσεις χαρακτηριστικών περιπτώσεων για μελέτη, καθώς και τη σχετική σύγχρονη βιβλιογραφία και αρθρογραφία.

ζ) Τα μέλη των Τριμελών Εξεταστικών Επιτροπών των μεταπτυχιακών διπλωματικών εργασιών υποχρεούνται να υποβάλλουν στη Γραμματεία του Π.Μ.Σ. το έντυπο βαθμολογίας και αξιολόγησης της εργασίας.

η) Οι διδάσκοντες υποχρεούνται να εκδίδουν τα αποτελέσματα των εξετάσεων το αργότερο μέσα σε διάστημα δεκαπέντε(15) ημερών από την ημέρα εξέτασης.

θ) Κάθε διδάσκων που έχει τουλάχιστον τρία (3) χρόνια προϋπηρεσίας στο Π.Μ.Σ. και ανήκει σε συνεργαζόμενα Τμήματα έχει την υποχρέωση να αποδέχεται τον ορισμό του από την Σ.Ε. ως Συμβούλου Σπουδών για έναν αριθμό μεταπτυχιακών φοιτητών. Τα τρία (3) πρώτα έτη λειτουργίας του Π.Μ.Σ. οι Σύμβουλοι Σπουδών επιλέγονται, με απόφαση της Σ.Ε., μεταξύ των διδασκόντων με τη μεγαλύτερη διδακτική εμπειρία σε μαθήματα μεταπτυχιακού επιπέδου. Ο Σύμβουλος Σπουδών έχει την ευθύνη της παροχής συμβουλών προς τους φοιτητές σχετικά με τις σπουδές, την επιλογή μαθημάτων, την επιλογή κατεύθυνσης εξειδίκευσης, τη διπλωματική εργασία και άλλα συναφή θέματα. Ο ορισμός του Συμβούλου Σπουδών πραγματοποιείται με την έναρξη κάθε νέου κύκλου του Π.Μ.Σ. και διαρκεί καθ’ όλη τη διάρκεια σπουδών του μεταπτυχιακού φοιτητή. Αντικατάσταση του Συμβούλου Σπουδών δεν είναι δυνατή, παρά μόνο για αναπότρεπτο λόγο που κρίνεται από την Σ.Ε.

ι) Κάθε διδάσκων του Π.Μ.Σ. οφείλει να σέβεται και να τηρεί τις αποφάσεις της Σ.Ε. καθώς και την ακαδημαϊκή δεοντολογία (π.χ. να μη χρησιμοποιεί μεταπτυχιακούς φοιτητές για ιδίους ερευνητικούς σκοπούς).

Η μη τήρηση όλων των παραπάνω, χωρίς σοβαρή και τεκμηριωμένη δικαιολογία, αποτελεί λόγο για διακοπή, με απόφαση της Σ.Ε., της διδακτικής ή άλλης σχέσης του διδάσκοντα με το πρόγραμμα.

**Άρθρο 10**

**Έσοδα Προγραμμάτων-Διαδικασία Οικονομικής Διαχείρισης**

**(άρθρο 37 του Ν. 4485/2017)**

Τα έσοδα των Π.Μ.Σ. προέρχονται από:

α) τον προϋπολογισμό των Α.Ε.Ι. και των συνεργαζόμενων για την οργάνωσή του φορέων

β) τον προϋπολογισμό του Υπουργείου Παιδείας, Έρευνας και Θρησκευμάτων,

γ) δωρεές, παροχές, κληροδοτήματα και κάθε είδους χορηγίες φορέων του δημόσιου τομέα, όπως οριοθετείται στην περίπτωση α΄ της παρ. 1 του άρθρου 14 του Ν. 4270/2014 (Α΄ 143) ή του ιδιωτικού τομέα,

δ) πόρους από ερευνητικά προγράμματα,

ε) πόρους από προγράμματα της Ευρωπαϊκής Ένωσης ή άλλων διεθνών οργανισμών,

στ) μέρος των εσόδων των Ειδικών Λογαριασμών Κονδυλίων Έρευνας (Ε.Λ.Κ.Ε.) των Α.Ε.Ι.,

ζ) κάθε άλλη νόμιμη αιτία.

η) σε αιτιολογημένες περιπτώσεις που τα Π.Μ.Σ. δεν καλύπτουν τα λειτουργικά τους έξοδα από τις ανωτέρω πηγές χρηματοδότησης, αυτά μπορούν να καλύπτονται από *τέλη φοίτησης*.

Σύμφωνα με το άρθρο 37 παρ. 4 του Ν. 4485/2017 η διαχείριση των εσόδων του Π.Μ.Σ. γίνεται από τον Ε.Λ.Κ.Ε και κατανέμεται κατά 70% σε λειτουργικά έξοδα του προγράμματος και κατά 30% σε λειτουργικά έξοδα του Ιδρύματος.

Επιπρόσθετα υπενθυμίζεται ότι, σύμφωνα με την παρ. 6 του ίδιου άρθρου, τα Α.Ε.Ι., -αντιστοίχως τα Τμήματα στα οποία λειτουργούν Π.Μ.Σ.- οφείλουν **ετησίως** να δημοσιεύουν, με ανάρτηση στην ιστοσελίδα τους, απολογισμό εσόδων-εξόδων, με αναγραφή της κατανομής των δαπανών ανά κατηγορία και *ιδίως το ύψος των τελών φοίτησης, των αμοιβών των διδασκόντων στα Π.Μ.Σ. και του αριθμού των διδασκόντων που τις εισέπραξαν.*

**Άρθρο 11**

**Διοικητική Υποστήριξη - Υλικοτεχνική Υποδομή**

Γραμματειακή υποστήριξη: Στο Τμήμα Ιατρικής ΑΠΘ λειτουργεί Γραμματεία του ΠΜΣ που επιλαμβάνεται των διαφόρων θεμάτων για την εφαρμογή του Εσωτερικού Κανονισμού και τη λειτουργία του προγράμματος (εγγραφές σπουδαστών, τήρηση φακέλων βαθμολογίας, αξιολογήσεις διδασκόντων, τήρηση παρουσιολογίων, χορήγηση πτυχίων, πιστοποιητικών, βεβαιώσεων). Επίσης, διεκπεραιώνει τρέχοντα θέματα, που αφορούν στο διδακτικό προσωπικό, τους σπουδαστές, το πρόγραμμα, τις επαφές με τις διάφορες υπηρεσίες και τα συνεργαζόμενα ιδρύματα και φροντίζει για τις δημόσιες σχέσεις και την προβολή του προγράμματος. Η υλικοτεχνική υποδομή του ΠΜΣ καλύπτετε από το Τμήμα Ιατρικής και της Α΄ ΜΕΘ και της ΜΕΘ Εγκαυμάτων Νοσοκομείου Γ. Παπανικολάου και της ΜΕΘ του Νοσοκομείου «Παγεωργίου».

**Άρθρο 11**

**Τελετουργικό Αποφοίτησης**

**(άρθρο 45 παρ. 1 εδαφ. ιε΄ του Ν. 4485/2017)**

Το τελετουργικό αποφοίτησης ορίζεται με απόφαση της Συνέλευσης του Τμήματος Ιατρικής ΑΠΘ

**Άρθρο 12**

**Τύπος Απονεμόμενου Διπλώματος Μεταπτυχιακών Σπουδών (Δ.Μ.Σ.)**

**(άρθρο 45 παρ. 1 εδαφ. ιε΄ του Ν. 4485/2017)**

Ο τίτλος του Διπλώματος Μεταπτυχιακών Σπουδών είναι δημόσιο έγγραφο, εκδίδεται από τη Γραμματεία του Π.Μ.Σ. Στο Δίπλωμα αναγράφονται το Τμήμα, το έμβλημα του Τμήματος,η χρονολογία περάτωσης των σπουδών, η χρονολογία έκδοσης του Δ.Μ.Σ., ο αριθμός πρωτοκόλλου αποφοίτησης, ο τίτλος του Π.Μ.Σ., τα στοιχεία του μεταπτυχιακού/κης φοιτητή/τριας και ο χαρακτηρισμός αξιολόγησης Καλώς, Λίαν Καλώς, Άριστα.

Στον απόφοιτο του Διπλώματος Μεταπτυχιακών Σπουδών μπορεί να χορηγείται, πριν την απονομή, βεβαίωση επιτυχούς παρακολούθησης και περάτωσης του Προγράμματος.

Επιπλέον του Διπλώματος Μεταπτυχιακών Σπουδών χορηγείται Παράρτημα Διπλώματος [άρθρο 15 του Ν. 3374/2005 και της Υ.Α. Φ5/89656/ΒΕ/13-8-2007 (ΦΕΚ 1466 τ.Β΄)], το οποίο είναι ένα επεξηγηματικό έγγραφο που παρέχει πληροφορίες σχετικά με την φύση, το επίπεδο, το γενικότερο πλαίσιο εκπαίδευσης, το περιεχόμενο και το καθεστώς των σπουδών, οι οποίες ολοκληρώθηκαν με επιτυχία και δεν υποκαθιστά τον επίσημο τίτλο σπουδών ή την αναλυτική βαθμολογία μαθημάτων που χορηγούν τα Ιδρύματα.

**Άρθρο 13**

**Λογοκλοπή**

1. Καταθέτοντας οποιαδήποτε εργασία, ο φοιτητής υποχρεούται να αναφέρει αν χρησιμοποίησε το έργο και τις απόψεις άλλων. Η λογοκλοπή αποτελεί σοβαρό ακαδημαϊκό παράπτωμα. Λογοκλοπή θεωρείται η εν μέρει ή εν όλω αντιγραφή ή χρησιμοποίηση στοιχείων εργασίας άλλου, δημοσιευμένης ή μη, χωρίς τη δέουσα ακριβή και σαφή αναφορά στη συγκεκριμένη πηγή, καθώς και η παράθεση οποιουδήποτε υλικού τεκμηρίωσης, ακόμη και από μελέτες του ιδίου του υποψηφίου, χωρίς σχετική ακριβή και σαφή αναφορά.

2. Στις παραπάνω περιπτώσεις, μετά από αιτιολογημένη εισήγηση του επιβλέποντος καθηγητή, η ΓΣΕΣ μπορεί να αποφασίσει την οριστική διαγραφή του υποψηφίου από το Πρόγραμμα.

Οποιοδήποτε παράπτωμα ή παράβαση ακαδημαϊκής δεοντολογίας παραπέμπεται στη Συντονιστική Επιτροπή του Π.Μ.Σ. για κρίση και εισήγηση για αντιμετώπιση του προβλήματος στη Συνέλευση του Τμήματος. Ως παραβάσεις θεωρούνται και τα παραπτώματα της αντιγραφής ή της λογοκλοπής και γενικότερα κάθε παράβαση των διατάξεων περί πνευματικής ιδιοκτησίας από μεταπτυχιακό/κη φοιτητή/τρια κατά τη συγγραφή εργασιών στο πλαίσιο των μαθημάτων ή την εκπόνηση μεταπτυχιακής διπλωματικής εργασίας

**Άρθρο 14**

**Μεταβατικές ρυθμίσεις**

Οποιοδήποτε θέμα προκύψει στο μέλλον που δεν καλύπτεται από την σχετική νομοθεσία ή τον οικείο Κανονισμό Μεταπτυχιακών Σπουδών, θα αντιμετωπιστεί με αποφάσεις της Συνέλευσης του Τμήματος και της Συγκλήτου του Ιδρύματος με τροποποίηση του Κανονισμού και δημοσίευση στην Εφημερίδα της Κυβερνήσεως.

**ΜΕΡΟΣ Β΄**

**ΠΡΟΓΡΑΜΜΑ ΣΠΟΥΔΩΝ**

**Α. Δομή του Προγράμματος**

Το Πρόγραμμα Μεταπτυχιακών Σπουδών (ΠΜΣ) με τίτλο «**Εξειδίκευση στην νοσηλευτική των Μονάδων Εντατικής Θεραπείας**» διαρθρώνεται σε τρία (3) ακαδημαϊκά εξάμηνα. Στο 1ο εξάμηνο διδάσκονται οκτώ Υποχρεωτικά Μαθήματα Κορμού (κοινά για όλες τις κατευθύνσεις). Στο 2ο εξάμηνο διδάσκονται εννέα υποχρεωτικά μαθήματα Κορμού (κοινά για όλες τις κατευθύνσεις). Στην αρχή του 2ου εξαμήνου οι φοιτητές καλούνται να επιλέξουν κατεύθυνση μεταξύ ‘Διατροφής’ και ‘Λοιμώξεων’ και προγραμματίζεται η αντίστοιχη πρακτική τους άσκηση. Στο 3ο εξάμηνο εκπονούν τη Μεταπτυχιακή Διπλωματική Εργασία. Τα μαθήματα διδάσκονται σε τμήμα που λειτουργεί στο ΑΠΘ εκτός αν, με αιτιολογημένη απόφαση που λαμβάνει πριν από την ετήσια προκήρυξη του προγράμματος η ΣΕ αποφασίσει διαφορετικά. Η πρακτική άσκηση , όπου είναι απαραίτητη γίνεται σε εξειδικευμένα τμήματα νοσοκομείων κατόπιν απόφασης της Σ.Ε.

Ο παρακάτω Πίνακας παρουσιάζει τις ώρες διδασκαλίας και τις ακαδημαϊκές πιστωτικές μονάδες ανά μάθημα και στο σύνολο του προγράμματος. Κάθε ECTS αντιστοιχεί σε 25 ώρες φόρτου εργασίας.

|  |  |  |  |
| --- | --- | --- | --- |
| **Περιγραφή** | | **Ώρες** | **ECTS** |
| 1ο: 8 υποχρεωτικά μαθήματα κορμού | (6 ώρες – 3.75credits/μάθημα) | 48 | 30 |
| 2ο: 9 υποχρεωτικά μαθήματα κορμού | (6 ώρες– 3.33 credits/μάθημα) | 54 | 30 |
| 3ο: Διπλωματική Εργασία |  |  | 30 |
| **Σύνολο** | |  | 90 |

Τα μαθήματα κατανέμονται στα 2 διδακτικά εξάμηνα ως εξής:

**1ο εξάμηνο**

|  |  |  |
| --- | --- | --- |
| **Μαθήματα** | **Ωρες** | **ECTS** |
| Οι θεμελιώδεις αρχές νοσηλείας στη ΜΕΘ | 6 | 3.75 |
| Συνεργασία και επικοινωνία | 6 | 3.75 |
| Ηγεσία | 6 | 3.75 |
| Αναπνευστικό σύστημα : Α Μέρος | 6 | 3.75 |
| Αναπνευστικό σύστημα: Β Μέρος | 6 | 3.75 |
| Αναπνευστικό σύστημα: Γ Μέρος | 6 | 3.75 |
| Διατροφή | 6 | 3.75 |
| Νεφρική λειτουργία | 6 | 3.75 |

**2ο εξάμηνο**

|  |  |  |
| --- | --- | --- |
| **Μαθήματα** | **Ωρες** | **ECTS** |
| Καρδιαγγειακό σύστημα : Α Μέρος | 6 | 3.33 |
| Καρδιαγγειακό σύστημα : Β Μέρος | 6 | 3.33 |
| Κεντρικό Νευρικό σύστημα: Α Μέρος | 6 | 3.33 |
| Κεντρικό Νευρικό σύστημα : Β Μέρος | 6 | 3.33 |
| Λοιμώξεις : γενικές αρχές | 6 | 3.33 |
| Λοιμώξεις : πρόληψη | 6 | 3.33 |
| Τραύμα | 6 | 3.33 |
| Ηθικά θέματα | 6 | 3.33 |
| Εγκεφαλικός θάνατος- Δωρεά οργάνων | 6 | 3.33 |

**Β. Περιγραφή Μαθημάτων**

**Οι θεμελιώδεις αρχές νοσηλείας στη ΜΕΘ:** Στο μάθημα αυτό θα γίνει μια πρώτη γνωριμία με το περιβάλλον της Μονάδος Εντατικής Θεραπείας και τον τεχνολογικό της εξοπλισμό. Θα γίνει αναφορά στον τρόπο λειτουργίας της, στο είδος των αρρώστων που υποστηρίζονται και στο έργο που παράγεται. Θα αναλυθούν ο ρόλος και η θέση του νοσηλευτή στο περιβάλλον αυτό, οι γνώσεις που πρέπει να έχει, τα εργαλεία που πρέπει να χρησιμοποιεί για να αντλεί χρήσιμες πληροφορίες, αλλά και ο τρόπος που θα πρέπει να διαχειρίζεται τις γνώσεις και τα εργαλεία, ώστε να αναπτύξει κριτική σκέψη και τα βοηθήσει τα μέγιστα τον ασθενή και τους συγγενείς του.

**Συνεργασία και επικοινωνία:**  Η λειτουργία της ΜΕΘ βασίζεται στην αρμονική συνεργασία μίας διεπιστημονικής ομάδος ατόμων (ιατρών, νοσηλευτών, φυσικοθεραπευτών, εργολογοθεραπευτών και άλλων επαγγελματιών υγείας). Τα μέλη της ομάδος αυτής θα πρέπει, δουλεύοντας σε ένα περιβάλλον έντονου stress, να έχουν διαμορφώσει εποικοδομητικούς τρόπους συνεργασίας και επικοινωνίας μεταξύ τους, αλλά και με το υπόλοιπο νοσοκομείο , τους ασθενείς και τους συγγενείς τους. Το μάθημα αυτό πραγματεύεται την ομαδικότητα και την επικοινωνία μεταξύ των μελών της ομάδος και προτείνει στρατηγικές παρέμβασης σε κρίσεις και επίλυσης προβλημάτων.

Το μάθημα συνδυάζεται με 2 εργαστήρια στο χώρο του μαθήματος.

**Ηγεσία :** Το μάθημα επιχειρεί μια δομημένη και πρακτική προσέγγιση σε θέματα ηγεσίας και στοχεύει τη λειτουργία και τη συμπεριφορά στελεχών όλων των ιεραρχικών επιπέδων. Η αποτελεσματική ηγετική συμπεριφορά, πέρα από την προσωπικότητας και την εμπειρία του ατόμου, προϋποθέτει επιστημονικές γνώσεις σχετικά με τους τρόπους άσκησης της ηγεσίας και της διαχείρισης των οικονομικών και ανθρώπινων πόρων, όπως επίσης τη σωστή εκμετάλλευση του χρόνου. Επίσης διδάσκονται θέματα οργάνωσης και διοίκησης ΜΕΘ, καθώς και ποιότητας.

Το μάθημα περιλαμβάνει γραπτή άσκηση.

**Αναπνευστικό σύστημα : Α Μέρος:**Στο μάθημα αυτό οι φοιτητές διδάσκονται την ανατομία του αναπνευστικού συστήματος, την φυσιολογία της αναπνοής και την σημασία της στη διατήρηση της ομοιόστασης του οργανισμού. Επίσης, γίνεται παρουσίαση των μεθόδων διαχείρισης και εξασφάλισης του αεραγωγού, καθώς και της φροντίδας του από νοσηλευτικής πλευράς.

Στο μάθημα υπάρχει πρακτική άσκηση των φοιτητών στα μέσα διαχείρισης του αεραγωγού.

**Αναπνευστικό σύστημα: Β Μέρος :** Γίνεται εισαγωγή στο Μηχανικό Αερισμό και παρουσιάζονται οι γενικές αρχές που τον διέπουν, καθώς και οι ενδείξεις για την επεμβατική και μη επεμβατική μηχανική υποστήριξη της αναπνοής του ασθενούς, ενώ αναλύονται τα διάφορα μοντέλα αερισμού που χρησιμοποιούνται στην καθημερινή κλινική πράξη. Δίνεται έμφαση στην παρακολούθηση και έγκαιρη αναγνώριση/διαχείριση προβλημάτων του ασθενούς/ αναπνευστήρα, ώστε να εξασφαλίζεται η βέλτιστη συνεργασία ασθενούς / αναπνευστήρα.

Στο μάθημα υπάρχει πρακτική άσκηση των φοιτητών στον επεμβατικό και μη επεμβατικό μηχανικό αερισμό σε πραγματικό περιβάλλον ΜΕΘ

**Αναπνευστικό σύστημα: Γ Μέρος :** Το μάθημα αφορά σοβαρές και οξείες παθολογικές καταστάσεις του αναπνευστικού συστήματος, δυνητικά επικίνδυνες για τη ζωή του ασθενούς. Αναλύονται η επιδημιολογία, η παθοφυσιολογία, η κλινική εικόνα, οι ιδιαιτερότητες στην διαχείριση και η πρόγνωση. Δίνεται έμφαση στους προδιαθεσικούς παράγοντες ή παράγοντες κινδύνου και στα σημεία έγκαιρης αναγνώρισης.

Το μάθημα συνοδεύεται από γραπτή άσκηση

**Διατροφή:** Το μάθημα πραγματεύεται τη θρεπτική θεραπεία των ασθενών που νοσηλεύονται σε ΜΕΘ και που για διάφορους λόγους ( διασωλήνωση και μηχανικός αερισμός, κώμα, παθολογικά αίτια) αδυνατούν να σιτιστούν επαρκώς από το στόμα. Αναλύονται οι διαταραχές του μεταβολισμού στο βαριά πάσχοντα, οι συνέπειες της κακής θρέψης στην έκβαση και οι μέθοδοι προσδιορισμού των ενεργειακών και πρωτεϊνικών αναγκών των ασθενών. Προτείνονται μέθοδοι θρεπτικής υποστήριξης και παρουσιάζονται τα μέσα που χρησιμοποιούντα για τη χορήγηση των θρεπτικών υλικών( καθετήρες σίτισης, κεντρικοί φλεβικοί καθετήρες, αντλίες). Γίνεται αναφορά στα σκευάσματα που διατίθενται με έμφαση σε σκευάσματα ειδικών καταστάσεων, αλλά και στοmonitoringχορήγησης.

*Το μάθημα δίνει τη δυνατότητα πρακτικής άσκησης 18 ωρών σε χώρο ΜΕΘ σε φοιτητές που θα επιλέξουν εξειδίκευση στην Διατροφή.*

**Νεφρική λειτουργία :** Ο νοσηλευτής της ΜΕΘ χρειάζεται συχνά να φροντίσει ασθενείς που πάσχουν από οξεία νεφρική ανεπάρκεια . Πρόκειται για παθολογική κατάσταση που εγκαθίσταται σε βαριά πάσχοντες ασθενείς, κυρίως σηπτικούς και πολυτραυματίες και χρήζει ειδικής αντιμετώπισης . Στο μάθημα αυτό γίνεται αναφορά στη φυσιολογία της νεφρικής λειτουργίας, τα αίτια, την συμπτωματολογία, καθώς και την συμπτωματική και εξειδικευμένη αντιμετώπιση της πάθησης με μέθοδο συνεχούς νεφρικής υποκατάστασης.

Το μάθημα περιλαμβάνει πρακτική άσκηση σε μηχάνημα αιμοκάθαρσης

**Καρδιαγγειακό σύστημα : Α Μέρος :** Στο Α μέρος του μαθήματος διδάσκεται η φυσιολογία του καρδιαγγειακού συστήματος και αναλύονται εργαλεία, όπως το ηλεκτροκαρδιογράφημα και πιο εξειδικευμένα επεμβατικά και μη επεμβατικά μέσα, που παρέχουν χρήσιμες πληροφορίες σχετικά μετη λειτουργία του καρδιαγγειακού συστήματος και εξασφαλίζουν την έγκαιρη ανίχνευση προβλημάτων. Επίσης , αναπτύσσεται το shock, μια συχνά συναντώμενη βαριά κατάσταση με αναφορές στον ορισμό, την κατάταξη και τη διαχείριση.

Το μάθημα περιλαμβάνει γραπτή εργασία σχετικά με τις αρρυθμίες και τα αγγειοδραστικά φάρμακα

**Καρδιαγγειακό σύστημα : Β Μέρος :** Το Β μέρος του μαθήματος στοχεύει στην απόκτηση γνώσεων σχετικά με την αναγνώριση και διαχείριση των 2 πιο σοβαρών οξέων παθολογικών καταστάσεων του καρδιαγγειακού συστήματος, το έμφραγμα μυοκαρδίου και την πνευμονική εμβολή.

Οι φοιτητές θα έχουν τη δυνατότητα να παρακολουθήσουν θεωρητικά μαθήματα και πρακτική άσκηση στην καρδιοαναπνευστική αναζωογόνηση ( ΚΑΡΠΑ).

**Κεντρικό Νευρικό σύστημα: Α Μέρος :** Το 1ο μέρος του μαθήματος περιλαμβάνει τη διδασκαλία της ανατομίας και της φυσιολογίας του Κεντρικού Νευρικού Συστήματος (ΚΝΣ). Περιγράφεται η αδρή νευρολογική εξέταση των ασθενών, από μη νευρολόγο και αναλύεται η σημασία των κλινικών ευρημάτων. Παρουσιάζονται τα εργαλεία παρακολούθησης και αξιολόγησης του επιπέδου συνείδησης.

**Κεντρικό Νευρικό σύστημα : Β Μέρος :** Το 2ο μέρος του μαθήματος περιλαμβάνει εξειδικευμένες γνώσεις σχετικά με την ενδοκράνια υπέρταση και τη διαχείριση των ενδοκράνιων καθετήρων, καθώς και το Status Epilepticus.

Το μάθημα περιλαμβάνει γραπτή εργασία σχετικά με την υπαραχνοειδή αιμορραγία ( SAH)

**Λοιμώξεις : γενικές αρχές :** Οι λοιμώξεις αποτελούν μείζον πρόβλημα στις Μονάδες Εντατικής Θεραπείας. Το 1ο μέρος του μαθήματος πραγματεύεται τους ορισμούς, τη φυσιολογία, την κλινική και την εργαστηριακή τεκμηρίωση των λοιμώξεων και της σήψης. Περιγράφονται οι γενικές αρχές αντιμετώπισης των καταστάσεων αυτών και παρέχονται γνώσεις σχετικά με την αντισηψία και την απολύμανση.

Το μάθημα περιλαμβάνει γραπτή εργασία.

**Λοιμώξεις : πρόληψη :** Το 2ο μέρος του μαθήματος αναφέρεται σε όλα τα μέτρα και τις προφυλάξεις που πρέπει να λαμβάνονται από γιατρούς και νοσηλευτές, ώστε να προληφθούν συγκεκριμένες λοιμώξεις ( VAP, λοιμώξεις από αγγειακούς καθετήρες, ουρολοιμώξεις και λοιμώξεις τραυμάτων) σε ασθενείς που νοσηλεύονται διασωληνωμένοι σε ΜΕΘ.

*Το μάθημα δίνει τη δυνατότητα πρακτικής άσκησης 18 ωρών σε χώρο ΜΕΘ σε φοιτητές που θα επιλέξουν εξειδίκευση στις Λοιμώξεις*.

**Τραύμα :** Το μάθημα πραγματεύεται τις ιδιαιτερότητες στη διαχείριση διαφόρων κατηγοριών ασθενών με τραύμα ( πολυτραυματίες, ασθενείς με κρανιοεγκεφαλικές κακώσεις, εγκαυματίες) και γίνονται αναφορές σε θέματα ενδιάμεσης φροντίδας και αποκατάστασης.

Το μάθημα συνδυάζεται με πρακτική άσκηση σε ΜΕΘ εγκαυμάτων.

**Ηθικά θέματα :** Στο μάθημα θίγονται ευαίσθητα θέματα σχετικά με τη διαχείριση του τέλους της ζωής και τα προτελεύταια διλήμματα, αλλά και με τη διαχείριση της ψυχολογικής επιβάρυνσης συγγενών βαρέως πασχόντων ασθενών, εργαζομένων και ασθενών και προτείνονται τρόποι προσέγγισης.

Το μάθημα περιλαμβάνει γραπτή εργασία σχετική με τη διαχείριση του τέλους της ζωής

**Εγκεφαλικός θάνατος- Δωρεά οργάνων** : Αναπτύσσεται η έννοια του εγκεφαλικού θανάτου, η διεθνής και ελληνική σχετική νομοθεσία, και περιγράφεται η διαδικασία πιστοποίησής του. Περιγράφεται η διαδικασία ενημέρωσης των συγγενών σχετικά με τον εγκεφαλικό θάνατο και τη δυνατότητα δωρεάς οργάνων. Παρουσιάζεται η διαδικασία της δωρεάς και περιγράφονται πιθανά προβλήματα.

Το μάθημα συνοδεύεται από πρακτική άσκηση κατά τη διαδικασία δωρεάς οργάνων σε ΜΕΘ της Θεσσαλονίκης, κατόπιν ενημέρωσης .